
DE REGNO ITALICO 


CARMEN 

En tandem, utque erat in volis , post aspera fata 
Concessum lacerata diu distractaque membra 
Colligere Italiae, et miserae solatia ferre, 

Et revocare animos, et diae frontis honores. 

Et vox altisonans Garibaldi increbuit ore : 

Ite procul, procul Italia vos ite, profani, 

Et vos, carnifices hominum, qui sceptra tenetis 
Torquentes et corda metu, et caligine mentes ! 

Sat miserae Italiae lucius ! Sat, vindice nullo. 

Et turpes ignominias, et barbara jussa 

Perpessi !... Et quaenam est hominum lex, atque deorum, 

Quae pecudum nos more jubet ditione teneri, 

Sanguinis et calidum e jugulis effundere^fluraen 
Principis arbitrio? Procul hinc, procul ite, tyranni, 
Unaque sit tandem Italia, uno principe digna ; 

Et nova libertas nobis transfusa latino 

Sanguine, facta patrum referat, sanclumque senatum. 

Assensere Itali proceres, motuque repente 
Civico inest animis amor unus, et una cupido 
Pugnandi, et belli caussae, et monumenta doloris 

Haud unquam exciderant ! Fit bellicus ardor ubique, 

Irradiant fulgore novo vexilla per auras. 

Et collecta manus juvenum se credere coeptis 

Audet; sed velati flamma exagitantibus euris \ 

Per stipulam, hos inter medios Garibaldus anhelus 
Fertur, et evolvens flammantis pectoris aestus , 

Urget ad arma viros, jaculentur fulmina dextris; 

Atque cito horribili reboant tormenta fragore 
Bellica, et hinc illinc enses, et fusile plumbum 
Pectora trajiciunt, et lethum caede cruenta 
Hostibus immittunt. Gignit miracula marlis 
Libera vis animi , stimulos datque aemula virtus ; 

Et trepidant, queis dulce jugum, gaudentque catenis, 

Servitioque premi nunquam meliora volentes ! 

Et trepidant monitu rerum, et pallescere vultus 
Vidimus exangues... Sed contra audacia crevit. 

Et patriae illabeus animis tunc numen amicum 

Suggerit ultrices iras, et fortiter ausus; « 

Et tandem invisae tremulis cecidere coronae 
Verticibus, meritas possint ut solvere poenas 
Heu nimium fuso fraternis sanguine dextris ! 

Quis tameu Italiae princeps nunc dignus haberi, 

Cui sceptra, et fidente animo committere fata ? 

Non equidem cupimus certa sine lege vagari, 

Perque nefas vetitum ruere, et mens libera fraeni 
Impatiens juris sit nulli obnoxia poenae; 

Sed regis, populique datae libramine sortes 
Versentur, tum quaeque suo stet firma potestas 
Principio, et nulli arbitrio subjecta vicissim. 

Et regem nobis legere est concessa facultas 

